- Ուրախ ենք, որովհետեւ 3 տարի ապահովութիւնից ելնլով չէինք կարողանում անցկացնել պատարագը, քանի որ այս շրջանում ահաբեկչութիւն կար, բայց այժմ բաւական ապահով է, եւ այս տարի որոշեցինք գալ: Մեծ շուքով տօնեցինք: Թէ՛ ուխտաւորների թիւը, թէ պետութեան հետաքրքրութիւնը, թէ՛ մեդիայի հետքրքրութիւնը շատ գոհացուցիչ էր: Վերյիշեցինք մեր հայրերի ժառանգութիւնը, աղօթեցինք նրանց հոգիների համար, նաեւ անդրադարձանք այն հանգամանքին, որ դեռ վկայութիւն ունենք այս հողերի վրայ, եւ այս սուրբ եկեղեցին իր խաչով, իր անունով հազարաւոր մարդկանց պատմում ու վկայում է հայի հանճարի ու հաւատքի մասին: